“Barselona” prezidenti klubda katta o‘zgarishlar bo‘lishi haqida ma’lum qildi

“Barselona” prezidenti Xoan Laporta klubni oldinda kutib turgan o‘zgarishlar haqida gapirdi.

Men vaziyatni mavsum so‘ngida natijalar va ishtirokni tahlil qilgan holda baholashimni aytgandim. Biz kubokni yutib oldik va bundan g‘ururlanamiz, biroq Chempionlar Ligasidan chiqib ketdik, La Liga esa tushunarsiz sabablarga ko‘ra boy berildi.
Keyingi haftadan boshlab siz ko‘plab qarorlar qabul qilinishiga guvoh bo‘lasiz. Biz ularga sharh berib boramiz. Ko‘p mehnat qilishimiz kerak. “Barselona”da milliy musobaqalar va Chempionlar Ligasi uchun raqobatbardosh jamoa bo‘lishi lozim.
Bu davrning yakunlanishi. Bu gaplarni muhim bo‘lgani uchun aytyapman.
Xoan Laporta, “Barselona” prezidenti
Laporta mart oyida o‘tkazilgan saylovlarda raqobatchilarini katta farq bilan ortda qoldirgan holda klub prezidentligiga saylandi.
Laporta 2003—2010-yillar mobaynida “Barselona”ga rahbarlik qilgan. Bu vaqt davomida klub to‘rt marta La Ligada va ikki bor Chempionlar Ligasida g‘olib chiqdi. Bu vaqt oralig‘ida jamoa umumiy miqdorda 12 ta sovringa ega chiqqandi. 2009-yilda “Barselona” to‘qqizta sovringa ega chiqib, jahon rekordini o‘rnatgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!